РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 15
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 14.06.2023 г.

Днес, 14.06.2023 г., сряда, от 10,30 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:  Стефан Гроздев
                                                                         ЧЛЕНОВЕ:  Йордан Стоев
                                                                                              Стефан Петров
                                                                                              Боян Новански

           ОТСЪСТВАТ: Олга Керелска и Огнян Дамянов.

                                                                                  
От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“, Мая Атанасова – началник отдел „Управление на собствеността“ и Диана Стоянова - главен експерт - юрисконсулт в дирекция „Правна“.

По внесените допълнителни материали и на основание последвалите разисквания по дневния ред:

КОМИСИЯ „УПРАВЛЕНИЕ НА СОБСТВЕНОСТТА”

Р Е Ш И:

ВКЛЮЧВА в дневния ред следните допълнителни материали:

	1. Писмо от административния ръководител на Окръжна прокуратура – Варна относно актуализиране на прогнозната стойност на обект: „Изграждане на външна газова връзка и изпълнение на мерки по ЕЕ на сграда, находяща се в гр. Варна, ул. „Георги Атанасов“ № 2, за нуждите на Окръжна следствена служба - Варна“;

   2. Писмо от административния ръководител на Районен съд – Ихтиман за осигуряване на финансови средства за авариен ремонт на канализационна тръба в двора на имота, в който е разположена сградата на РС – Ихтиман. 

- Инвестиции и строителство:

	1.ОТНОСНО:Обект: „Проектиране и СМР по изграждане на пристройка към Съдебната палата за обособяване на Административен съд - Силистра“  и провеждане на обществена поръчка за възлагане изпълнението на обекта.
	Приложение: Доклад от инж. Стоянка Георгиева - главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	1.1.ПРИЕМА за сведение доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

	1.2.ВЪЗЛАГА на дирекция „Управление на собствеността на съдебната власт“ да подготви писма до административните ръководители на Административен съд – Силистра, Окръжен съд – Силистра и Районен съд – Силистра, както и до директора на ГД „Охрана“ за предоставяне на информация за броя, вида, предназначението, минималната площ и функционалната връзка на всички необходими помещения в бъдещата сграда за Административен съд – Силистра.

	1.3.ВЪЗЛАГА на дирекция „Управление на собствеността на съдебната власт“ да подготви писмо до административния ръководител на Административен съд – Силистра за изразяване на становище относно заявяване на ангажираност за организиране и възлагане на инженеринг и аксесорни услуги за изпълнение на обект: „Проектиране и СМР по изграждане на пристройка към Съдебната палата за обособяване на Административен съд – Силистра“.

Мотиви: Новите инвестиционните намерения за изграждане на пристройка към Съдебната палата в гр. Силистра, ул. „Симеон Велики“ № 31 са предвидени основно за нуждите на магистрати и съдебни служители на Административен съд – Силистра, както и за Окръжен съд - Силистра, Районен съд – Силистра и Главна дирекция „Охрана“. При инженеринг изработването на инвестиционен проект и реализирането на обекта е свързано с подаването на заявления и получаването на документи /виза за проектиране, издаване на разрешение за строеж, съгласуване на проектната документация с държавни и общински органи и др./. С цел съкращаване на сроковете за реализиране на обекта, в това число подготовка и обявяване на обществената поръчка за избор на изпълнител, е целесъобразно предоставяне упражняването на правомощия на възложител, съгласно чл. 5, ал. 2, т. 7 от ЗОП за обекта на административния ръководител на Административен съд – Силистра, след мотивирано негово предложение.

1.4.ВЪЗЛАГА на дирекция „Управление на собствеността на съдебната власт“ след получаване на отговори по т. 1.2 и т. 1.3, да докладва преписката отново.

	2.ОТНОСНО:Изпълнение на решение по т. 9.3 от протокол № 8/29.03.2023 г. от заседание на Комисия „Управление на собствеността“ към Пленума на ВСС във връзка с провеждане на пазарни консултации по реда на чл. 44 от ЗОП.
	Приложение: Доклад от инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

           2.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.

	2.2.ПРИЕМА Техническа спецификация - Приложение № 1, Ценово предложение – Приложение № 2, Образец на покана за услуга с предмет „Изготвяне на комплексен проект по чл. 150 от ЗУТ за изменение на ПУП – изменение на план за регулация за поземлен имот с идентификатор 07603.501.2813, с площ 808,00 м2 по действащия регулационен план на гр. Бяла за привеждане в съответствие на имотните и регулационни линии на имота и инвестиционен проект за преработка по чл. 154 от ЗУТ на одобрен инвестиционен проект, извършване на авторски надзор за обект „Изграждане на нова административна сграда за органите на съдебната власт гр. Бяла, УПИ IX-951, 952, кв. 176 по действащия регулационен план на гр. Бяла /ПИ с идентификатор 07603.501.2813/ по КККР“.

	2.3.ИЗПРАЩА чрез Главния секретар на АВСС на дирекция „Правна“, отдел „Обществени поръчки“, съгласно ВПУЦОПВСС, документацията по т. 2.2 за провеждане на пазарна консултация с публикуване на покана на Профила на купувача в ЦАИС ЕОП за получаване на индикативни оферти за изпълнение на услугата или определяне на актуална прогнозна стойност.

	3.ОТНОСНО:Напредък по обществена поръчка с предмет: „Проектиране и основен ремонт на сграда на Районен съд – Тутракан“.
	Приложение: Доклад от инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	3.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.

	3.2.ВЪЗЛАГА на отдел „Инвестиции и строителство“, дирекция „Управление на собствеността на съдебната власт“ след получаване на нова информация по отношение на процедурата по чл. 96, ал. 3 и/или ал. 4 от ЗУТ във връзка с имот ИН 73496.500.2.1, находящ се на ул. „Трансмариска“ № 8, гр. Тутракан, в управление на ВСС, в който е разположена сградата на РС – Тутракан, да докладва отново на комисия „Управление на собствеността“ към ПВСС.

- Текущи ремонти:

	4.ОТНОСНО:Писмо от административния ръководител на Районен съд – Горна Оряховица за осигуряване на средства във връзка със започнала процедура за увеличаване на предоставена мощност за електрическа енергия от „Електроразпределение Север“ АД за обект „Пристройка източно крило“ на съдебната сграда на Районен съд – Горна Оряховица.
	Приложение: Доклад от инж. Стоянка Георгиева - главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	4.1.ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

	4.2.ПРИЕМА за необходимо извършване на разход в размер на 1 620 лева с ДДС за заплащане на такса за увеличаване на мощността до 28 kW за пристройка - източно крило на съдебната сграда, находяща се пл. „Христо Ботев“ № 2, гр. Горна Оряховица.

	Мотиви: С писмо изх. № 6378098/11.01.2023 г. „Електроразпределение Север“ АД, уведомява Районен съд – Горна Оряховица, че през два последователни отчетни периода e надвишена предоставената от „Електроразпределение Север“ АД мощност за обект от 15 kW на 19,836 kW за абонатен № 05009042 (пристройка източно крило на съдебната сграда, въведена в експлоатация 2006 г., в която се намират съдебни зали, кабинети на магистрати и съдебни служители). Във връзка с това с искане № 2301008757/23.03.2023 г. от Районен съд – Горна Оряховица са предприети действия пред „Електроразпределение Север“ АД по започване на процедура за увеличаване на предоставената мощност на пристройка източно крило на съдебната сграда, като съгласно разпоредбите на Наредбата № 6 от 24.02.2014 г. за присъединяване на производители и клиенти на електрическа енергия към преносната или към разпределителните електрически мрежи за определен вид услуги е необходимо да бъде заплатена такса в размер на 1 620 лева с ДДС. Средствата за таксата следва да се осигурят по §10 -00 „Издръжка“, предвид, че не са свързани с обект от Инвестиционната програма на ВСС по § 51-00 „Основен ремонт на ДМА“.

4.3. ИЗПРАЩА решението на Комисия „Бюджет и финанси“ към Пленума на Висшия съдебен съвет за произнасяне по компетентност във връзка с извършване на  разход  от  Районен  съд  -  Горна  Оряховица  по §10-00 „Издръжка“ в размер на 1 620 лева с ДДС, за заплащане на такса за увеличаване на мощността до 28 kW за пристройка източно крило на съдебната сграда, находяща се пл. „Христо Ботев“ № 2, гр. Горна Оряховица.

4.4. ИЗПРАЩА решението на административния ръководител на Районен съд – Горна Оряховица за сведение.

	- Управление на собствеността:

5.ОТНОСНО:Проект на решение по предложение от административния ръководител на Административен съд – София – град /АССГ/ за временно предоставяне на помещение за нуждите на АССГ в сграда, стопанисвана от административния ръководител на Софийски районен съд. 
Приложение: Доклад от Мая Атанасова – началник отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

5.1. ПРИЕМА доклада на Мая Атанасова – началник отдел „Управление на собствеността“, дирекция „Управление на собствеността на съдебната власт“ в АВСС.	

5.2. ПРЕДЛАГА на Пленума на Висшия съдебен съвет да приеме следното решение: 

1. ДАВА СЪГЛАСИЕ да бъде осигурено за временно ползване помещение на етаж минус /-/ 1 в сградата, находяща се в гр. София, бул. „Цар Борис III“ № 54, за нуждите на Административен съд – София – град.
2. ИЗПРАЩА решението на административните ръководители на АССГ и СРС, за сведение и изпълнение.

5.3. ВНАСЯ предложението като редовна точка в следващо редовно заседание на Пленума на ВСС.

6.ОТНОСНО: Писмо от ОП - Бургас и допълнения към него за извършване на архитектурно заснемане, техническо обследване, доклад и паспорт, детайлно обследване за енергийна ефективност и изготвяне на енергиен сертификат на многофамилна жилищна сграда, находяща се в гр. Царево, Област Бургас, Община Царево, ул. „Пенека“ № 4.
Приложение: Доклад от Стоян Димитров - главен експерт - юрист в отдел „Управление на собствеността“ и Георги Димитров - младши експерт - юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

6.1. ПРИЕМА доклада от Стоян Димитров - главен експерт - юрист в отдел „Управление на собствеността“ и Георги Димитров - младши експерт - юрист в отдел „Управление на собствеността“ дирекция „Управление на собствеността на съдебната власт“.

6.2. ПРИЕМА за целесъобразно да бъде извършен разход от Висшия съдебен съвет за сумата в размер на 1184,27 лв., изчислена на база процентното съотношение на площта и идеални части от общите части на сградата, за самостоятелен обект с идентификатор 48619.502.213.1.14, представляващ: общо 6 /шест/ броя стаи на първия етаж от жилищна сграда, предоставен в управление на ВСС, за нуждите на Териториално отделение /ТО/ - Царево към Районна прокуратура - Бургас, находяща се в гр. Царево, Област Бургас, Община Царево, ул. „Пенека“ № 4, съгласно сключен договор от 27.03.2023 г., между Сдружение на собствениците /СС/ „Пенека“ и дружеството изпълнител „ЕНЕФЕКТ БУРГАС“ ООД за: Архитектурното заснемане, техническо обследване, доклад и паспорт, детайлно обследване за енергийна ефективност и изготвяне на енергиен сертификат на обект: Многофамилна жилищна сграда, с адрес гр. Царево, ул. „Пенека“ № 4, след предоставяне на фактура с получател ВСС от изпълнителя.

6.3. ВЪЗЛАГА на дирекция „Управление на собствеността на съдебната власт“ към администрацията на ВСС, да изготви писмо до Окръжна прокуратура – Бургас с искане за предоставяне на фактура от изпълнителя с получател ВСС, за сумата в размер на 1184,27 лв., съгласно т. 6.2 от настоящото решение.

6.4. ИЗПРАЩА решението ведно с материалите по преписката на комисия „Бюджет и финанси“ към Пленума на ВСС, за сведение.

-	Разни.

	7.ОТНОСНО:Писмо от административния ръководител на Окръжна прокуратура – Варна относно актуализиране на прогнозната стойност на обект: „Изграждане на външна газова връзка и изпълнение на мерки по ЕЕ на сграда, находяща се в гр. Варна, ул. „Георги Атанасов“ № 2, за нуждите на Окръжна следствена служба - Варна“.

	Приложение: Доклад от инж. Стоянка Георгиева - главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	7.1.ПРИЕМА за сведение доклад от инж. Стоянка Георгиева – главен експерт в  отдел „Инвестиции и строителство“, дирекция „Управление на собствеността на съдебната власт“.

	7.2.ПРИЕМА за необходимо и целесъобразно актуализиране на количествено - стойностните сметки от проектно-сметната документация на одобрен инвестиционен проект за основен ремонт на административна сграда, находяща се в гр. Варна, ул. „Георги Атанасов“ № 2.

	7.3.ВЪЗЛАГА на дирекция „Управление на собствеността на съдебната власт“ да подготви писмо до административния ръководител на Окръжна прокуратура – Варна за представяне на оферта за актуализация на количествено-стойностната сметка от проектно-сметната документация на одобрения инвестиционен проект за основен ремонт на административна сграда, находяща се в гр. Варна, ул. „Георги Атанасов“ № 2.
Мотиви: Прогнозната стойност за обекта е определена на база количествено-стойности сметки на одобрения инвестиционен проект, изготвен през 2020 г. Предвид нарасналия инфлационен индекс за периода 2021 г. – 2023 г. и пазарното поскъпване на труд и материали така определената прогнозна стойност към настоящия момент следва да се актуализира.

7.4. ВЪЗЛАГА на дирекция „Управление на собствеността на съдебната власт“ след получаване на отговор по т. 7.3, да докладва преписката отново.

   8.ОТНОСНО: Писмо от административния ръководител на Районен съд – Ихтиман за осигуряване на финансови средства за авариен ремонт на канализационна тръба в двора на имота, в който е разположена сградата на РС – Ихтиман. 

	Приложение: Доклад от инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	8.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“. 
	8.2.ПРИЕМА за необходим и целесъобразен извършения авариен ремонт на клон от площадковата канализационна мрежа, отвеждаща отпадните води от сградата на РС – Ихтиман на ул. „Иван Вазов“ № 1, гр. Ихтиман към уличната канализационна мрежа на стойност 1 080,00 лв. с ДДС, съгласно представената фактура от административния ръководител на съда.
	Мотиви: С извършения ремонт на канализационна тръба - част от площадковата канализация в имота, в който е разположена сградата на РС -  Ихтиман, е възстановена целостта на площадковата канализационна мрежа и е осигурено нормално функциониране и на ремонтираната канализационна сградна инсталация. Дейностите за извършване на ремонта попадат в обхвата на чл. 12 и §1 от допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт (Правилата).

Справка за отпуснатите средства на РС – Ихтиман
за периода 2018 г. – 2023 г.
година	Корекция на бюджета на ОСВ за извършване на текущ ремонт	Вид на текущия ремонт	
2018	0,00 лв.	няма	
2019	4 137,00 лв.	За ремонт на покрив, ГРТ и подмяна на пожароустойчива врата	
2020	0,00 лв.	няма	
2021	0,00 лв.	няма	
2022	0,00 лв.	няма	
2023	0,00 лв.	Няма заявени текущи ремонти за 2023 г.	

8.3. ИЗПРАЩА решението на Комисия „Бюджет и финанси“ към Пленума на Висшия съдебен съвет за произнасяне по компетентност във връзка с искането за осигуряване на финансови средства в размер на 1080,00 лв. с ДДС от РС – Ихтиман за разплащане на извършен авариен ремонт на клон от площадковата канализационна мрежа в имота на ул. „Иван Вазов“ № 1, гр. Ихтиман, в който е разположена сградата на РС - Ихтиман, съгласно предоставена фактура от „ИНД ЕКС ТРЕЙД“ ЕООД.
8.4. ИЗПРАЩА решението на административния ръководител на РС – Ихтиман за сведение.

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/
                                              СТЕФАН ГРОЗДЕВ